Opći ugovorni uvjeti izvođenja radova na sanaciji parketa u OŠ Ljudevita Gaja, Područnoj školi Sarvaš
Primjenjuju se uz narudžbenicu broj _____

Radovi se izvode na temelju:
-ponude Izvođača, broj _______ od ____.2026.
-troškovnika dostavljenog uz ponudu
I.
Ukupno ugovorena cijena iz ponude i narudžbenice uključuje i sve troškove i radove nužne za neometanu funkciju i/ili po život i zdravlje sigurnu uporabu susjednih građevina.
Ugovorena cijena pokriva sve obveze i troškove Izvođača te sve što je potrebno za točno izvođenje i dovršenje ugovorenih radova i otklanjanje svih nedostataka.
Smatrat će se da je Izvođač pregledao gradilište, njegovu okolicu, dobio sve potrebne informacije o rizicima, nepredviđenim izdacima i drugim okolnostima koji mogu utjecati na radove i da je prije podnošenja ponude bio zadovoljan svim relevantnim činjenicama te da neće imati nikakvih naknadnih potraživanja s tim u svezi.
Navedene cijene su nepromjenjive i fiksne do izvršenja svih obveza u cijelosti.

II.
Izvođač je dužan započeti s radovima odmah po uvođenju u posao te ih izvršiti do 31. kolovoza 2026.

Smatra se da je Izvođač uveden u posao po izdavanju narudžbenice kada je Naručitelj:
· omogućio Izvođaču slobodan pristup zgradi OŠ LJ. Gaja, Područnoj školi Sarvaš;
· predao prostor za nesmetano izvođenje radova;
· predao potrebnu tehničku dokumentaciju.
Vremenski uvjeti, koji su se mogli predvidjeti u trenutku predaje ponude se ne mogu uzimati kao razlog produljenja ugovornog roka za izvođenje radova. Datum uvođenja u posao upisuje se u građevinski dnevnik.
[bookmark: _Hlk112069798]Datumom završetka radova se smatra datum primopredaje koji se upisuje u zapisnik o primopredaji.
Stručna osoba Naručitelja zadužena za praćenje i realizaciju radova je ____________.
Praćenje realizacije ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, potpisivanje zapisnika o primopredaji, obračun ugovorne kazne i sl.
III.
Obračun izvedenih radova vršiti na temelju stvarno izvedenih radova i jediničnih cijena iz troškovnika.

Naručitelj će izvedene radove platiti po ispostavljenom računu ovjerenom od stručne osobe Naručitelja iz prethodnog članka, na žiro račun Izvođača u roku do 30 dana od dana primitka urednog računa.
Izvođač je obavezan izdati, a Naručitelj zaprimiti i obraditi te izvršiti plaćanje isključivo elektroničkog računa i pratećih isprava izdanih sukladno europskoj normi u zakonski propisanom, strukturiranom formatu, sukladno Zakonu o elektroničkom izdavanju računa u javnoj nabavi (NN 94/18).
Naručitelj ima pravo prigovora na ispostavljeni račun ako utvrdi nepravilnosti te pozvati Izvođača da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
IV.
Izvođač je dužan izvoditi ugovorene radove stručno i kvalitetno u skladu s važećim pozitivnim propisima, normativima i standardima, a čija je primjena obvezna, pravilima struke i tehničkom dokumentacijom.
Izvođač je obvezan osigurati materijal, opremu i sve ostalo, potrebno za izvođenje ugovorenih radova čija je vrijednost obuhvaćena u cijeni radova po ovom ugovoru.
Izvođač je dužan ugrađivati materijal propisane i ugovorene kvalitete.
Izvođač je dužan omogućiti Naručitelju stalan nadzor nad radovima i kontrolu količine, kakvoće i sukladnosti ugrađenih materijala.
V.
[bookmark: _Hlk197345454]Izvođač se obvezuje da će prilikom sanacije parketa poduzeti sve mjere zaštite gradilišta, okoliša, prolaznika, susjednih građevina, prometnica i komunalne infrastrukture od šteta koje bi mogle nastati uslijed nestručnog obavljanja radova, kao i štetnih utjecaja vremenskih nepogoda i svih ostalih mogućih šteta i oštećenja za vrijeme trajanja sanacije.
Izvođač je dužan pridržavati se zakonskih odredbi koje se odnose na zaštitu o radu.
Štetu izazvanu neodgovarajućim zaštitnim mjerama, Izvođač prihvaća nadoknaditi u cijelosti.
Obveza je Izvođača, do dana primopredaje, vratiti u prvobitno stanje okoliš i instalacije koje je zbog izvođenja radova uklonio ili oštetio, otkloniti sva eventualna oštećenja prometnica i infrastrukture nastala prilikom radova na sanaciji parketa, odnosno eventualna oštećenja već izvedenih radova na gradilištu.
VI.
Nakon izvedenih svih radova iz Troškovnika, Izvođač je dužan zatražiti od Naručitelja preuzimanje izvedenih radova. Danom završetka radova smatra se dan preuzimanja izvedenih radova koji se upisuje u zapisnik o primopredaji.
Zapisnik o primopredaji potpisuju stručna osoba Naručitelja i predstavnik Izvođača.
VII.
Ukoliko se u toku izvršenja radova utvrđenih u Narudžbenici utvrdi da Izvođač koristi podizvođača kojega nije naveo u Ponudbenom listu, Naručitelj će jednostrano raskinuti Narudžbenicu i zatražiti naknadu stvarno nastale štete koju je pretrpio zbog raskida Narudžbenice.
VIII.
[bookmark: _Hlk110932637]Rok je bitan sastojak narudžbenice i ugovornog odnosa. Ukoliko Izvođač ne ispuni obvezu u ugovorenom roku, narudžbenica se otkazuje, a ugovorni odnos se raskida po sili zakona te u tom slučaju Naručitelj ima pravo aktivirati jamstvo za uredno izvršenje obveza kao i na naknadu nastale štete, a Izvođač nema pravo potraživati naknadu štete na trošak Naručitelja.
Naručitelj može održati narudžbenicu na snazi ako nakon isteka roka, bez odgađanja obavijesti Izvođača da zahtijeva ispunjenje obveza.
Ukoliko krivnjom Izvođača dođe do prekoračenja ugovorenog roka izvođenja radova, a Naručitelj sukladno stavku 2. ovog članka zahtjeva od Izvođača ispunjenje obveza u  dodatnom roku koji će odrediti Naručitelj, Naručitelj ima pravo od Izvođača naplatiti ugovornu kaznu za prekoračenje roka iz članka 4. stavka 1. ovog ugovora do datuma završetka radova te naknadu štete nastale zbog zakašnjenja. 
U slučaju nastupanja okolnosti iz stavka 3. ovoga članka, Naručitelj ima pravo od Izvođača naplatiti ugovornu kaznu u visini 1% od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 10% od ugovorene vrijednosti radova.
Ugovorne strane suglasno određuju da Naručitelj ima pravo i na ugovornu kaznu i na punu naknadu štete koju pretrpi uslijed zakašnjenja neovisno o ugovornoj kazni.
Ugovorne strane suglasne su da je Naručitelj ovlašten ugovornu kaznu obračunavati umanjenjem ispostavljenog računa.
Ukoliko ugovorna kazna dostigne maksimalni iznos ugovorene kazne Naručitelj ima pravo otkazati narudžbenicu te raskinuti ugovorni odnos bez štetnih posljedica za Naručitelja te aktivirati jamstvo za uredno izvršenje obveza, odnosno na trošak Izvođača dovršiti sam radove ili ih povjeriti drugom izvođaču.
Naručitelj ima pravo na naplatu jamstva za uredno ispunjenje obveza u slučaju raskida zbog neispunjenja ugovornih obveza od strane Izvođača, osim u slučaju nastupa okolnosti iz stavka 4. ove točke.
IX.
Izvođač se obvezuje dostaviti Naručitelju jamstvo za uredno izvršenje svih obaveza po izdanoj narudžbenici u roku od 7 (sedam) dana od dana zaprimanja narudžbenice. Jamstvo se dostavlja u obliku bjanko zadužnice na iznos od 10% ugovorenog iznosa bez PDV-a.
Ovo jamstvo Naručitelj će aktivirati u slučaju kršenja ugovornih odredbi i raskida ugovora. 
Naručitelj je ovlašten iz jamstva naplatiti sve štete nastale neurednim izvršenjem ugovornih obveza. Jamstvo za uredno izvršenje obveza Naručitelj će vratiti Izvođaču najkasnije u roku od 8 dana od dana uredno izvršene primopredaje radova i potpisa primopredajnog zapisnika. Nedostavljanje jamstva za uredno izvršenje ugovora, nakon isteka roka od 8 dana od dana zaprimanja narudžbenice, predstavlja razlog za trenutni raskid Ugovora.
Jamstveni rok za izvedene radove je 5 godina računajući od dana primopredaje radova.
Kao jamstvo za otklanjanje nedostataka u jamstvenom roku, Izvođač je dužan u roku od 8      dana od dana potpisivanja Zapisnika o primopredaji dostaviti Naručitelju bjanko zadužnicu na iznos od 10% ukupne vrijednosti izvedenih radova bez PDV-a utvrđene po okončanom obračunu.
Ovo jamstvo Naručitelj će aktivirati u slučaju da Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete. 
U slučaju nedostavljanja ovog jamstva u predviđenom roku Naručitelj može aktivirati jamstvo za uredno izvršenje ugovora.
X.
Naručitelj ima pravo otkazati narudžbenicu i raskinuti ugovorni odnos u slijedećim slučajevima:
-	ukoliko Izvođač izvodi radove protivno važećim pozitivnim propisima i pravilima struke i nakon upozorenja stručne osobe Naručitelja,
-	ukoliko ne dostavi jamstvo za uredno ispunjenje Ugovora u roku iz točke IX.,
-	ukoliko stručna osoba Naručitelja uoči da radove na gradilištu izvodi podizvođač koji nije naveden u ponudi glavnog Izvođača, a da za istog nije dobio pisanu suglasnost Naručitelja da s istim smije izvršiti radove u potpunosti ili samo u dijelu.
U slučaju otkaza narudžbenice i raskida ugovornog odnosa temeljem ovog članka, Naručitelj ima pravo aktivirati jamstvo za uredno izvršenje Ugovora, a Izvođač nema pravo potraživati naknadu štete na trošak Naručitelja.
XI.
Ugovorne strane se obvezuju da će eventualne sporove koji mogu proizaći iz ovoga ugovornog odnosa sporazumno riješiti. U slučaju nemogućnosti sporazumnog rješavanja, za sve sporove ugovorne strane ugovaraju nadležnost stvarno nadležnog suda u Osijeku.

U Osijeku,       ___________ 2026.
